Polițiștii din Băbeni au fost sesizați luni cu privire la producerea unui accideniment rutier pe DN 64, în orașul Băbeni, soldat cu rănirea unei persoane.
S-a stabilit că un bărbat, de 48 de ani, din localitatea Prundeni, în timp ce conducea un autoturism pe DN 64, km 97+ 825 m, din cauze care urmează să fie stabilite în urma cercetărilor, ar fi surprins și accidentat un bărbat, de 47 de ani, din Cernișoara.
În urma impactului, a rezultat rănirea bărbatului, care a fost transportat la spital în vederea acordării de îngrijiri medicale.
Conducătorul auto a fost testat cu aparatul etilotest, rezultatul fiind negativ.
Polițiștii continuă cercetările pentru stabilirea cu exactitate a cauzelor și împrejurărilor în care s-a produs evenimentul rutier.